এই ঐক্য চেষ্টা দেশের রাজনীতিতে গুণগত কোনো পরিবর্তন আনবে কি না বা নতুন কোনো মাত্রা যোগ করবে কি না, সেটা এখনই বলা যাবে না। এই ঐক্য চেষ্টাকারীরা কি বিএনপির সুরে কথা বলবে? যত দোষ নন্দ ঘোষ বলে সব দায় সরকারের ওপর চাপিয়ে দিয়ে নিজেরা ধোয়া তুলসি পাতা সাজার চেষ্টা করবেন? আওয়ামী লীগকে ক্ষমতাচ্যুত করাই কি হবে এই ঐক্যের প্রধান লক্ষ্য? যদি তাই হয় তাহলে এই ঐক যে কোনো সুফল বয়ে আনবে না— এটা বলার জন্য জ্যোতিষী হওয়ার প্রয়োজন নেই।